Жаппар Өмірбеков — Қазақстан Энциклопедиясы
"Жаппар Өмірбеков — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Жаппар Өмірбеков — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Жаппар Өмірбеков — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 243
TEXT: Қазақстан Энциклопедиясы Жаппар Өмірбеков - 1920 жылы 20 қарашада Қарағанды облысы, Қарқаралы ауданының «Бесоба» кеңшарына қарайтын Қоңыртөбе тауының бауырында туған. Қарағандының қазіргі Жамбыл атындағы қазақ мектебінде, мұғалімдер институтында оқиды. Сосын Тельман ауданының мектептерінде ұстаздық етеді. «Социалистік Қазақстан» газетінің Қарағанды облысындағы тілшісі болды. 1947 жылы Қазақ ұлттық университетінің журналистика факультетін бітіріп, «Әдебиет және искусство» журналы редакциясында бөлім меңгерушісі, 1951 — 1952 жж. жауапты хатшы қызметін атқарады. Осы жылдары Қазақ ұлттық университетіің аспирантурасын бітіреді. қазіргі «Жазушы» баспасында аға редактор, поэзия редакциясының меңгерушісі, 1957—1959 жж. Горький атындағы Әдебиет институтында, КСРО Жазушылар одағының жоғары әдеби курсында білім алған. Алматы телевизия студиясының, Қазақ КСР Телевизия мен радиохабар жөніндегі мемлекеттік комитетінің бас редакторы, 1965—1977 жж. «Жұлдыз» журналының ғылым мен өнер бөлімінің меңгерушісі, Қазақстан Жазушылар одағының балалар мен жасөспірімдер әдебиеті кеңесінің жауапты хатшысы, ал 1977 — 1981 жж. «Жазушы» баспасында редакция меңгерушісі болып істейді. Тырнақалды жырлары баспасөзде 1938 жылдан бастап жарияланады. Өлеңдері мен поэмалары «Невеста героя», «Про тетю Аню», «Голубинный свет» деген атпен орыс тілінде жеке кітап болып басылып шықты. аударуға қатысты. Қырғыздың «Манасынан» «Семетейдің еліне қайтуы» деген үлкен бөлімін, В. Кавериннің «Екі капитан», В. Богомоловтың «Қырық төрттің тамызы», Г. Лонгфеллоның «Гайавата туралы жыр» поэмасын, тағы басқа туындылар ды қазақ тіліне аударды. «Тың және тыңайған жерлерді игергені үшін», «Ерлік еңбегі үшін», «ҚР Тәуелсіздігіне 10 жыл», «Астанаға 10 жыл» медальдарымен және Қазақ КСР Жоғарғы Кеңесінің Құрмет Грамотасымен екі рет марапатталған. «Парасат» орденінің иегері. Қарқаралы қаласының Құрметті азаматы. Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл
